এই সুপার শপটির সব শাখাতেই প্রতিটি ডিপার্টমেন্টে নিয়োজিত গাইডরা ক্রেতাদের বিভিন্ন পণ্য সংগ্রহে সাহায্য করে। তারা ক্রেতাদের বিভিন্ন পণ্যের গুণাগুণ ও উপযোগিতা সম্পর্কে তথ্য দিয়ে কেনাকাটায় সাহায্য করে। এই সুপার শপটির সব শাখায় স্বাচ্ছন্দ্যে কেনাকাটার জন্য প্রবেশের পূর্বে প্রবেশমুখে নিয়োজিত নিরাপত্তাকর্মীর নিকট সঙ্গে থাকা সব ব্যাগ বা অন্য সবকিছু টোকেনের মাধ্যমে জমা দেওয়ার ব্যবস্থা রয়েছে। পরবর্তী সময়ে কেনাকাটা শেষে টোকেন জমা দিয়ে জমাদানকৃত জিনিস সংগ্রহ করা যায়। ক্রেতাদের সুবিধার্থে সব শাখাতেই আছে ট্রলির ব্যবস্থা। আগোরা বিডি সুপার শপের সব শাখাতেই ক্রয়কৃত পণ্যের মূল্য নগদ টাকার পাশাপাশি ভিসা ও মাস্টার কার্ডের মাধ্যমে পরিশোধের ব্যবস্থা রয়েছে।